## Odluka o usklađivanju mirovina od 1. svibnja 1992. i o najvišoj starosnoj i invalidskoj mirovini

### NN 49/1992 (4.8.1992.), Odluka o usklađivanju mirovina od 1. svibnja 1992. i o najvišoj starosnoj i invalidskoj mirovini

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 30. stavak 3. Zakona o osnovnim pravima iz mirovinskog
i invalidskog osiguranja ("Narodne novine", broj 53/91) i članka
6. točka 12. Statuta Republičkog fonda mirovinskog i invalidskog osiguranja
radnika Hrvatske ("Narodne novine". br. 58/90 i 21/92). Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 28. srpnla 1992, donosi

## ODLUKU

### o usklađivanju mirovina od 1. svibnja 1992. i o najvišoj starosnoj i invalidskoj mirovini

1. mirovine korisnika mirovine, koji su pravo na mirovinu ostvarili
do 31. prosinca 1991. i koje su povećane za 5,50% od 1. siječnja 1992,
prema Odluci o usklađivanju mirovina od 1. siječnja 1992. i o najvišoj
starosnoj i invalidskoj mirovini ("Narodne novine", broj 16/92),
za 14,58% od 1. veljače 1992, prema Odluci o usklađivanju mirovina od 1.
veljače 1992. i o najvišoj starosnoj i invalidskoj mirovini ("Narodne
novine", broj 26/92), za 8,88% od 1. ožujka 1992. prema odluci o usklađivanju
mirovina od 1. ožujka 1992. i o najvišoj starosnoj i invalidskoj mirovini
("Narodne novine"; broj 33/92), za 11,4% od 1. travnja 1992.
prema Odluci o usklađivanju mirovina od 1. travnja 1992. i o najvišoj starosnoj
i invalidskoj mirovini ("Narodne novine", broj 48/92) povećavaju
se od 1. svibnja 1992. za 16%.

2. Mirovine korisnika mirovine, koji su pravo na mirovinu ostvarili
1. siječnja 1992. ili poslije tog dana, i koje su povećane od 1. siječnja
1992. za 17,51% prema Odluci o usklađivanju mirovina od 1. siječnja 1992.
i o najvišoj starosnoj i invalidskoj mirovini ("Narodne novine",
broj 16/92), za 14,58% od 1. veljače 1992. prema Odluci o usklađivanju
mirovina od 1. veljače 1992. i o najvišoj starosnoj i invalidskoj mirovini
("Narodne novine", broj 26/92). za 8,88% od 1. ožujka 1992. prema
Odluci o usklađivanju mirovina od 1. ožujka 1992. i o najvišoj starosnoj
i invalidskoj mirovini ("Narodne novine", broj 33/92), za 11,4%
od 1. travnja 1992. prema Odluci o usklađivanju mirovina od 1. travnja
1992. i o najvišoj starosnoj i invalidskoj mirovini ("Narodne novine".
broj 48/92), povečavaju se od 1. svibnja 1992. za 16%.

3. Mirovine korisnika mirovine, koji su pravo na mirovinu ostvarili
1. svibnja 1992. ili poslije tog dana i koje nisu povečane za 17,51%, 14.58%,
8,88% ili za 11,4% povečavaju se od dana ostvarivanja prava za 89.441%.

4. Privremene mirovine. određene prema propisima Zakona o privremenoj
mirovini jugoslavenskih državljana koji su stekli pravo kod inozemnog nosioca
socijalnog osiguranja, usklađuju se prema točki 1. ove odluke. Tako povečana
mirovina ne može biti veća od granične svote najnižega mirovinskog primanja.

5. Kao osnovica za povećanje mirovine prema točki 1. i 2. ove odluke
uzima se mirovina koja je korisniku pripadala na dan 1. svibnja 1992, a
kao osnovica za povećanje mirovine prema točki 3. uzima se mirovina koja
je korisniku pripadala, odnosno pripada na dan ostvarivanja prava ma mirovinu.

6. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

7. Najviša starosna i invalidska mirovina od 1. svibnja 1992. iznosi
51.816. HRD.

8. Ova odluka stupa na snagu osmoga dana od dana objave u "Narodnim
novinama", a primjenjuje se od 1. svibnja 1992.

Klasa: 140-13/92-01/2559

Urbroj: 341-99-01/92

Zagreb, 28. srpnja 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 49/1992-1293